Արքայական քոլեջ (Քեմբրիջ)

Արքայական քոլեջ (անգլ.՝ King's College), Քեմբրիջի համալսարանի քոլեջներից մեկը։ Պատմական ակնարկ Քոլեջը հիմնադրվել է 1441 թվականին Հենրի VI արքայի կողմից Էտոն քոլեջի հիմնադրումից քիչ անց։ Այդ նույն թվականին կառուցվեցին առաջին շենքերը, որոնք ներկայումս պատկանում են Old Schools-ին։ 1443 թվականին շինարարությանը զարկ տալու որոշում է ընդունվում, և 1445 թվականին մասշտաբային շինարարություն է սկսվում Քեմբրիջի կենտրոնում։ Սակայն սկսվում է Սպիտակ և կարմիր վարդերի պատերազմը, ինչը խանգարում է շինարարությանը, և նախատեսված ամեն ծրագիր չէ, որ իրականություն է դառնում։ Աշխատանքները ընդհատումներով շարունակվում են նաև Հենրի VI-ի օրոք` ավարտվելով միայն Հենրի VIII-ի օրոք։ Արքայական քոլեջի եկեղեցին գոթիկայի անգլիական ճարտարապետության լավագույն օրինակներից է։ Քոլեջին տրվել են ֆեոդալական նշանակալից արտոնություններ։ Թագավորն ինքը մի շարք նվիրատվություններ է արել նրան։ Արքայական քոլեջի քույր քոլեջ է հռչակվել Օքսֆորդի Նոր քոլեջը։ Սկզբնական շրջանում Արքայական քոլեջում սովորել են Էտոն քոլեջի 70 շրջանավարտներ։ 1865 թվականին քոլեջն առաջին անգամ ընդունում է ուսանողների, ովքեր Էտոնի շրջանավարտներ չէին։ Ներկայումս Էտոն քոլեջի հետ կապերը թույլ են, սակայն Էտոնի շրջանավարտները համալսարանական կոչումների շնորհման ոլորտում ունեն առավելություններ։ Նշանավոր շրջանավարտներ Ռոբերտ Ուոլփոլ (1676—1745) - Մեծ Բրիտանիայի առաջին վարչապետը Ջորջ Սանտայանա (1863—1952) - փիլիսոփա Ջոն Մեյնարդ Քեյնս (1883—1946) - տնտեսագետ Գալուստ Գյուլբենկյան (1869—1955) - պորտուգալահայ գործարար, բարեգործ Ռուպերտ Բրուկ (1887—1915) - անգլիացի բանաստեղծ Ալան Թյուրինգ (1676—1745) - մաթեմատիկոս Ֆրեդերիկ Սանգեր (1918—2013) - քիմիկոս Սալման Ռուշդի (ծնվ. 1947) - գրող Ծանոթագրություններ Համայնապատկեր Արտաքին հղումներ Արքայական քոլեջի պաշտոնական կայք Արխիվացված 2011-02-16 Wayback Machine Քոլեջի ուսանողական միության պաշտոնական կայք Քոլեջի` լեռնագնացության և կայակավարության պաշտոնական կայք Արխիվացված 2014-05-08 Wayback Machine